સુરેન્દ્રનગર જિલ્લા દારૂ જુગારની પ્રવૃતીઓને અટકાવવા પોલીસ ઠેરઠેર દરોડા કરી રહી છે. ધ્રાંગધ્રા બાંભાશેરી વિસ્તારમાં જુગાર રમાતો હોવાની બાતમીના આધારે સિટી પોલીસે દરોડો કર્યો હતો.આથી જુગારીઓમા દોડધામ મચી ગઇ હતી. પરંતુ પુર્વ તૈયારી સાથે આવેલી પોલીસ જુગાર રમતા મકાન માલિક જયદિપસિંહ ઉર્ફે પપ્પુ વજુભા ઝાલા, મફાભાઈ મુધવા, અફઝલભાઈ કોરડીયા, જયેશભાઇ પુજારા, આસીફભાઈ ઘાંચી, હરદેવસિંહ ઝાલાને ઝડપી લીધા હતા. જેની જુગારીઓ પાસેથી રોકડા 34 હજાર, મોબાઇલ નંગ પાંચ સહિત કુલ રૂ.75 હજારના મુદામાલ કબજે કરી જુગાર ધારા અંગેનો ગુનો નોધી વધુ તપાસ હાથ ધરી છે. આ કાર્યવાહીમા પીઆઈ ખુમાનસિંહ વાળાની સુચનાથી પીએસઆઇ આર.જી.ગોહીલ અને ડીસ્ટાફ જોડાયા હતા.